Papa Alexandriae
Papa Alexandriae vel pleniter "Papa Alexandriae et Patriarcha Sedis Sancti Marci" est caput Ecclesiae Orthodoxae Coptorum, cui in Aegypto (fontibus discrepantibus) 5-11 milliones hominum adhaerent, praeterea minores greges autochthoni in Libya et in Sudania necnon plurimi Copti in diaspora Europae, Americae et praecipue Australiae, ubi paene 1 000 000 Coptorum vivunt). Titulus ab anno 2012 habitus est a Sanctitate Sua Theodoro II, centensimo duodevicesimo Papa Alexandriae et Patriarcha Sedis Sancti Marci. Papa Alexandriae est in episcopatu Alexandrino successor Marci Evangelistae, qui hanc ecclesiam saeculo primo condidisse traditur.